Temeljem članka 35. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 30. Statuta Općine Vladislavci („Službeni glasnik“ Općine Vladislavci broj 03/13 i 3/17), a u svezi s člankom 48. stavak 3. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) Općinsko vijeće Općine Vladislavci, na svojoj 5. sjednici održanoj dana 20. prosinca 2017. godine, donosi

**ODLUKU**

**o izmjenama i dopunama Odluke**

**o suglasnosti na provedbu ulaganja na području Općine Vladislavci za 2017. godinu**

Članak 1.

Odluka o suglasnosti na provedbu ulaganja na području Općine Vladislavci za 2017. godinu („Službeni glasnik“ Općine Vladislavci br. 1/17) mijenja se i dopunjuje prema odredbama ove Odluke.

Članak 2.

Ovom Odlukom daje se suglasnost na provedbu ulaganja na području Općine Vladislavci za 2017. godinu, za ulaganja planirana Proračunom Općine Vladislavci za 2017. godinu, kako slijedi:

|  |  |  |
| --- | --- | --- |
| **R.BR.** | **NAZIV ULAGANJA** | **IZNOS U KUNAMA** |
|  | Uređenje javnih površina i parkirališnih mjesta u Vladislavcima , Dopsinu i Hrastinu | 182.000,00 |
|  | Obnova objekta društvene namjene u ulici K. Tomislava 196a u Vladislavcima | 78.100,00 |
|  | Izrada projektne dokumentacije za prijavu na mjeru 7.2. i mjeru 7.4. Ruralnog razvoja (nogostupi, ceste, javne površine, parkirališta i trgovi) | 193.750,00 |
|  | Rekonstrukcija pješačkih staza u Dopsinu | 300.000,00 |
|  | Rekonstrukcija pješačkih staza na grobljima na području Općine Vladislavci | 150.000,00 |
|  | Izgradnja javne rasvjete na nerazvrstanoj cesti Vladislavci-Dopsin | 450.000,00 |
|  | Ugradnja sustava hlađenja i grijanja na objektima društvene namjene | 208.400,00 |
|  | Održavanje kanalske mreže na području Općine Vladislavci | 138.374,18 |
|  | Izgradnja otresnica | 100.000,00 |
|  | Opskrba električnom | 164.000,00 |

Članak 2.

Ovlašćuje se općinski načelnik da poduzme sve potrebne aktivnosti za provedbu ulaganja na području Općine Vladislavci za 2017. godinu, da provede sve postupke i potpiše svu potrebnu dokumentaciju za projekte ulaganja koji su predmet ove Odluke, primjerice: da provede postupke javne nabave, da potpiše sve potrebne ugovore za provedbu ulaganja iz članka 1., da primi sredstva, izvrši uplate sukladno potpisanim ugovorima, podnese izvješća i dr.

Članak 3.

Općinsko vijeće daje suglasnost i potvrđuje sva provedena ulaganja iz članka 1. ove Odluke.

Članak 4.

Sredstva potrebna za provedbu ove Odluke planirana su u Proračunu Općine Vladislavci za 2017. godinu i projekcijama za 2018 i 2019. godinu.

Općinsko vijeće ovlašćuje općinskog načelnika da provede i ulaganja koje nisu navedena u članku 1. ove Odluke, za projekte koje su Općini Vladislavci odobreni iz proračuna Osječko-baranjske županije, Državnog proračuna, te fondova i drugih izvora.

Članak 5.

Općinski načelnik izvješćuje Općinsko vijeće o provedbi ulaganja u izvješću o radu načelnika iz članka 35.b. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17).

Članak 6.

Ova Odluka stupa na snagu osmog dana od objave u „Službenom glasniku“ Općine Vladislavci.

Klasa: 402-10/17-01/01

Urbroj: 2158/07-03-17- 03

Vladislavci, 20. prosinca 2017.

Predsjednik

Općinskog Vijeća

Krunoslav Morović, v.r.